Luigi Dossena

**Luigi Dossena** (1925–2007) var katolsk titulærerkebiskop og diplomat for Den hellige stol i land i fire verdensdeler.
## Liv og virke
### Prest
Luigi Dossena ble ordinert til prest 25. mars 1951 i Crema. To år etter begynte han på det pavelige diplomatakademi for å forberede seg på en diplomatisk karriere for Pvestolen. En postering til Den dominikanske republikk var et av hans første oppdrag innenfor den diplomatiske tjeneste.

### Titulærerkebiskop, pro-nuntius til (Sør)-Korea
Den 26. februar 1973 ble han utnevnt av pave Paul VI  til titulærerkebiskop av *Carpi* og apostolisk pro-nuntius til Korea. Han ble ordinert til biskop av kardinal Jean-Marie Villot den 25. mars samme år. Medkonsekrerende var  emeritert erkebiskop Duraisamy Simon Lourdusamy av Bangalore, og biskop Carlo Manziana C.O. av Crema.

### Pro-nuntius til Kapp Verde-øyene, Niger, Senegal og Burkina Faso og også apostolisk delegat til Mali, Guinea-Bissau og Mauritania
I 1978 ble han utnevnt til pro-nuntius til Kapp Verde-øyene samt Niger, Senegal og Burkina Faso og også apostolisk delegat til Mali, Guinea-Bissau og Mauritania. I 1979 overlot han embedet i Niger og Burkina Faso til Justo Mullor García. 

I 1980 flyttet han setet for det apostoliske nuntiatur til Mali.
### Nuntius til Peru
I 1985 ble han utnevnt til apostolisk nuntius til Peru. Selv om han ble sett på som mer moderat enn sin forgjenger erkebiskop Mario Tagliaferri, inntok han lignende posisjoner med hensyn til sin rolle som nuntius og Kirkens rolle i samfunnslivet. Noen i kirkehierarkiet i Peru klaget over at han hadde for stor innflytelse over bispeutnevnelser.. Han oppfordret de peruanske biskopene til offentlig å støtte Mario Vargas Llosa i presidentvalget i 1990.

Han deltok - ganske utypisk, siden en nuntius vanligvis forlater den etter et hilseningsbudskap - på hele konferansen til *Sodalicio de Vida Cristiana* fra 15. til 18. januar 1987 i Tacna om «Forsoningens teologi». Han uttrykte sin støtte til *Sodalicio*-bevegelsen.

### Nuntius til Slovakia
I 1994 flyttet Luigi Dossena til nuntiaturet i Bratislava. Han var den første apostoliske nuntius til det nye Slovakia. Han forberedte også den grunnleggende traktaten mellom Slovakia og Den hellige stol og besøket av pave Johannes Paul II til Slovakia i 1995. For disse to fortjenster ble han tildelt Det hvite dobbeltkorsets orden.

Den 8. februar 2001 godtok pave Johannes Paul II erkebiskop Dossenas forespørsel om å trekke seg på grunn av sin høye alder.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975)luigi  *1928
* Kardinal Jean Villot (1905-1979) *1954
* Erkebiskop *Luigi Dossena* (1925-2007) *1973

## Referanser